- Hindi News
- National
- दो दो गन्ने से भरी ट्रालियां जोड़कर चलने पर हादसा अाेवरटेक करते ट्रैक्टर पर ट्राली गिरी, किसान की
दो-दो गन्ने से भरी ट्रालियां जोड़कर चलने पर हादसा अाेवरटेक करते ट्रैक्टर पर ट्राली गिरी, किसान की मौत
बाइक के सामने नील गाय आई, चालक की मौत
महमरोड पर बुटाना डिस्ट्रीब्यूटरी के पास गन्ना से भरी ट्राली को ओवरटेक करते समय दूसरी ट्राली ट्रैक्टर से टकरा गई। संतुलन बिगड़ने से ट्राली ट्रैक्टर चालक के ऊपर पलट गई। जिससे किसान रामधारी (55) निवासी सिरसाढ की मौत हो गई। टक्कर सामने से बाइक आने पर हुई। घटना में बाइक पर सवार एक महिला, एक बच्चा दो व्यक्ति घायल हो गए। चारों को महिला मेडिकल कॉलेज में दाखिल कराया गया है।
सिरसाढ़ गांव निवासी रामधारी गुरुवार देर शाम देवीलाल सहकारी चीनी मिल में गन्ना लेकर जा रहा था। बताया गया है कि महम रोड पर बुटाना डिस्ट्रीब्यूटरी के पास गोहाना की तरफ से रहे एक ट्रक्टर को रामधारी ने ओवरटेक करना शुरू कर दिया। उक्त किसान भी ट्राली में गन्ना लेकर मिल में जा रहा था और दो ट्राली जोड़े हुए था। जब वह ओवरटेक करने लगा तो सामने से बाइक गई। जिसे देख चालक ने जैसे ही कट मारा तो ट्राली ट्रैक्टर से टकरा गई। टक्कर लगने पर रामधारी का ट्रैक्टर और वह सड़क से नीचे उतर गया। वहीं दूसरी ट्राली का भी संतुलन बिगड़ गया। ट्राली रामधारी के ऊपर पलट गई। रामधारी ट्रैक्टर की सीट पर बैठे-बैठे ही गन्ना के नीचे दब गया। वहीं बाइक भी ट्रैक्टर की चपेट में गई। बाइक पर सवार गौतम नगर निवासी राजू, उसकी प|ी शीला, पुत्र अरुण और साथी संदीप घायल हो गए।
घटना के बाद सड़क पर जाम की स्थिति बन गई। सूचना के बाद पुलिस मौके पर पहुंची और घायलों को बीपीएस महिला मेडिकल कॉलेज में पहुंचाया। वहीं रामधारी को सामान्य अस्पताल में पहुंचाया। शुक्रवार को पुलिस ने रामधारी के शव का पोस्टमार्टम कराया और शव वारिशों को सौंप दिया। पुलिस दूसरे ट्रैक्टर चालक की तलाश कर रही है।
हादसे में सड़क पर ट्राली पलटने के कारण महम रोड पर जाम लग गया। जो करीब आधा घंटा तक लगा रहा। सूचना के बाद मौके पर पहुंची पुलिस ने सड़क पर पड़ी ट्राली को हटाने के लिए रात को ही क्रेन बुलाई। जब तक क्रेन नहीं आई तब तक राहगीर और पुलिस कर्मी गन्ना के हटाने के कार्य में लगे रहे। इस कारण काफी देर तक वाहन चालक परेशान रहे।
गौतम नगर निवासी राजू उसकी प|ी कथूरा में ईंट-भट्ठा पर मजदूर करते है। शाम को साथी संदीप के साथ बाइक पर सवार होकर गोहाना की तरफ रहे थे। बुटाना डिस्ट्रिब्यूटरी के पास जैसे ही ट्रैक्टर बाइक के सामने आया तो शीला को लगा कि वे बच नहीं पाएंगे। शीला अपने पांच वर्षीय बेटे अरुण को गोद में लिए हुए थी। उसने बेटे अरुण को खेतों में फेंक दिया, ताकि बेटे की जान बचाई जा सके। इससे चारों घायल हो गए। उन्हें खानपुर रेफर किया गया है।
आहुलाना मिल में जा रहे दोनों ही किसानों ने अपने-अपने ट्रैक्टर के साथ दो-दो ट्राली जोड़ी हुई थी। जो हादसे का प्रमुख कारण बनी। ओवरटेक करते समय ट्रैक्टर तो आगे निकल गया था, लेकिन दो ट्रालियां आगे निकल नहीं पाई। गौरतलब है कि प्रशासन किसानों से कई बार अपील कर चुका है कि एक ट्रैक्टर के साथ केवल एक ही ट्राली जोड़कर लाए। इसके बाजवूद किसान एक से अधिक ट्राली जोड़कर पहुंच रहे हैं। जिसके कारण हादसे हो रहे हैं।
गोहाना. महमरोड पर ओवरटेक करते समय पलटी हुई ट्राली। तथा नीचे खेतों में गिरी हुई बाइक।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva